text: মিনের অগ্রগতি, সিংহের ঝামেলাপূর্ণ দিন | জয়নিউজবিডি
  অভয় অমৃত 30 March 2019 10:32 am
  মেষ: দিনটি শুভ সম্ভাবনাময়। কর্মস্থলে কোনো ভালো সংবাদ পেতে পারেন। পদস্থ কর্মকর্তার সঙ্গে দূরত্বের অবসান হবে। বেকারদের চাকরি সংক্রান্ত পরীক্ষায় সাফল্য লাভের যোগ বলবান। পিতার সাহায্য পেতে পারেন। রাজনৈতিক ও সামাজিক কাজে আপনার সম্মান- মর্যাদা বৃদ্ধি পাবে।
  বৃষ: দিনটি ভাগ্যোন্নতির। উচ্চশিক্ষার্থে বিদেশযাত্রার সুযোগ পেতে পারেন। ধর্মীয় ও আধ্যাত্মিক কাজে সাফল্য আসবে। জীবিকার জন্য বিদেশযাত্রার সুযোগ চলে আসবে। আমদানি-রপ্তানি নির্ভর ব্যবসায় সাফল্য পেতে পারেন। অনলাইন বিক্রেতাদের আশানুরূপ বিক্রয়ের যোগ।
  মিথুন: দিনটি মোটের উপর ভালো যাবে। কোনো আত্মীয়ের অসুস্থতার সংবাদ পেতে পারেন। বাড়িতে পাওনাদারের আগমন হতে পারে। ঝুঁকিপূর্ণ খেলায় কিছু লাভের আশা করতে পারেন। চিকিৎসকের শরণাপন্ন হওয়ার যোগ। আইনগত জটিলতা থেকে মুক্তি পেতে পারেন।
  কর্কট: দিনটি শুভ সম্ভাবনাময়। ব্যবসায়িক কাজে আশানুরূপ অগ্রগতি হবে। বিশেষ করে পণ্য ক্রয়ে লাভবান হতে পারেন। দাম্পত্যক্ষেত্রে সুখ-শান্তি ফিরে পাবেন। অংশীদারি কাজে ভুল বোঝাবুঝি কমে আসবে। নতুন কোনো যৌথ বিনিয়োগের ক্ষেত্রে অগ্রগতি আশা করা যায়।
  সিংহ: দিনটি ঝামেলাপূর্ণ। কর্মস্থলে সহকর্মী ও অধিনস্থ কর্মচারীদের সঙ্গে কোনো কারণে মনোমালিন্য দেখা দেবে। গোপন শত্রুতার সম্মুখীন হতে পারেন। শরীর ভালো যাবে না। কোনো বন্ধুর সঙ্গে অহেতুক বিবাদে জড়িয়ে পড়ার আশঙ্কা। অনৈতিক কাজের জন্য ঝামেলায় পড়তে পারেন।
  কন্যা: দিনটি শুভাশুভ মিশ্র। বিদ্যার্থীদের পড়াশুনায় আগ্রহ কমে আসতে পারে। সৃজনশীল কাজের সঙ্গে জড়িতদের দিনটি ভালো যাবে না। কোনো বন্ধুর সঙ্গে সম্পর্কের অবনতি হওয়ার আশঙ্কা। শিল্পী- কলাকুশলীদের কাজের সুযোগ বৃদ্ধি পাবে। প্রেমিকার কাছ থেকে কিছু আর্থিক সাহায্য নিতে হতে পারে।
  তুলা: দিনটি শুভ সম্ভাবনাময়। গৃহস্থালী কাজে ব্যয় বৃদ্ধি পাবে। বাড়িতে আত্মীয়-স্বজনের আগমনের যোগ প্রবল। মায়ের সঙ্গে সাংসারিক কোনো বিষয়ে আলোচনা করতে পারেন। ভাড়াটিয়াদের নতুন গৃহ ভাড়া করার সুযোগ রয়েছে। যানবাহন ক্রয়-বিক্রয়ে লাভবান হবেন।
  বৃশ্চিক: দিনটি শুভ সম্ভাবনাময়। বিদেশ থেকে ভালো কোনো সংবাদ পেতে পারেন। চাকরি প্রার্থীদের কোনো ইন্টারভিউ লেটার আসতে পারে। অবশ্যই আপনার মেইল বক্স চেক করুন। কোনো না কোনো ভালো সংবাদ পেতে পারেন। বস্ত্র-স্বর্ণালঙ্কার ব্যবসায়ীদের আয় বৃদ্ধি পাবে। ছোট ভাই-বোনের সাহায্য লাভ।
  ধনু: দিনটি ভালো যাবে। পাইকারি ও খুচরা ব্যবসায়ীদের আশানুরূপ লাভের যোগ বলবান। বকেয়া টাকা আদায় হতে পারে। কোনো সামাজিক বা অফিসিয়াল আপ্যায়নে অংশ নিতে পারেন। ব্যবসায়ীদের দিনটি লাভদায়ক। বাড়িতে আত্মীয়ের আগমনের যোগ প্রবল। বুদ্ধিবৃত্তিক কাজে সফল হবেন।
  মকর: দিনটি শুভ সম্ভাবনাময়। বহুদিন পর আপনার মানসিক ও শারীরিক শক্তি বৃদ্ধি পাবে। সৃজনশীল কাজে সম্মানিত হতে পারেন। কোনো অনুষ্ঠানে অংশ নিলে আপনার সম্মানিত হওয়ার যোগ রয়েছে। দাম্পত্য সুখ-শান্তি ফিরে আসবে। সকল প্রকার ভুল বোঝাবুঝির অবসান হতে যাচ্ছে।
  কুম্ভ: দিনটি মিশ্র সম্ভাবনাময়। ট্র্যাভেল এজেন্সি ও ট্রান্সপোর্ট ব্যবসায়ীদের আয় বৃদ্ধি পাবে। প্রবাসীদের কর্মস্থলে সাফল্য লাভের যোগ প্রবল। ঠিকাদারি কাজে ব্যয় বৃদ্ধি কিছুটা চিন্তায় ফেলে দিতে পারে। দৈনন্দিন প্রয়োজনে ব্যয় বৃদ্ধির আশঙ্কা। দূরের যাত্রার যোগ প্রবল।
  মীন: দিনটি ভালো যাবে। আয় বৃদ্ধি পাবে। বকেয়া কোনো বিল আদায় করতে পারেন। কোনো বন্ধুর বাসায় বেড়াতে যাওয়ার সুযোগ আসবে। ব্যবসায়িক কাজে অগ্রগতি আশা করা যায়। বড় ভাই-বোনের বিবাহের কথাবার্তায় অগ্রগতি হবে। গার্মেন্টস ব্যবসায়ীদের নতুন কাজের অর্ডার লাভের যোগ।